Mesternes mester

Mesternes mester er en norsk reality-serie hvor tidligere norske idrettsstjerner deltar i en uhøytidelig konkurranse om tittelen «Mesternes mester». Konseptet har belgisk opphav.

Programmet har gått nesten årlig på NRK1 siden 2009 og ble ledet av den tidligere syklisten Dag Erik Pedersen de tolv første sesongene fram til 2021, deretter av den tidligere alpinisten Aksel Lund Svindal.

Serien vant Gullruten både i 2014 og 2016 i klassen beste konkurransedrevet reality, Gullrutens fagpris for beste foto flerkamera i 2023 og klassen årets grønne produksjon under Gullruten 2024. Den har i tillegg vært nominert til Gullruten flere ganger.

 Opplegg og konkurranseregler 

 Konsept 
Mesternes mester handler om tidligere idrettsmestere fra Norge som konkurrerer mot hverandre om å bli «Mesternes mester». Hver konkurransedag må deltakerne gjennom tre øvelser der det gis poeng etter oppnådd plassering. Sammenlagtvinneren er immun i nattesten.

 Nattest 
Utøveren som ligger sist etter de tre øvelsene måtte til og med sesong 14 velge en annen utøver å møte i nattesten. Fra sesong 15 møtes de to med lavest poengsum hverandre i nattesten. Vinner av nattesten går videre i Mesternes mester, mens taperen må umiddelbart reise hjem.

De fem første sesongene bestod nattesten av at deltakerne skulle prøve å få tak i fallende lysende rør, omtalt som istapper. Fem rør hang fra et stativ og brått falt et som da skulle fanges før det traff bakken. Den som fanger røret vinner.

Fra tredje sesong stod rørene med blått LED-lys på et bord. I sesong seks ble testen totalt endret, og deltakerne skulle nå kaste en ball til hverandre over en vegg. Mottaker skulle fange ballen før den traff bakken. Landet ballen på den oppmerkede grenselinjen, eller utenfor, tapte kasteren. Vinneren var den beste etter tre baller.

Fra sesong syv ble nattestreglene endret, ved at den utfordrede får mulighet til å velge to grener: balanse eller reaksjon. Reaksjonsgrenen fungerer likt tidligere sesonger, med LED-opplyste søyler på et bord; den som slukker må gripes raskest.

I sesong ni var valget mellom armbrøst og reaksjon, mens i sesong ti og elleve hadde de gått tilbake til istapp-testen for alle. I sesong 13 kunne utfordrer i testen velge mellom balanse og reaksjon. I sesong 14 kan utfordrer velge mellom ballkontroll og reaksjon.

I løpet av de tre første sesongene har ingen av sammenlagtvinnerne (Dag Otto Lauritzen, Daniel Franck og Finn Christian Jagge) pluss Gøran Sørloth noen gang deltatt i nattesten. Imidlertid ble statistikken brutt da Tor-Arne Hetland vant sesong fire i 2012, siden Hetland var i nattesten én gang. Sune Wentzel fra sesong fire og Monica Valen fra sesong seks deltok hele fire ganger i nattesten, og førstnevnte gikk seirende ut av samtlige. Marco Elsafadi, Trine Hattestad, Trine Haltvik, Tonje Sørlie, Isabel Blanco, Hanne Haugland, Isabell Herlovsen, Jim Marthinsen, Ida Njåtun og Tiril Eckhoff har deltatt tre ganger hver, hvorav de sju førstnevnte ubeseiret.

 Sesonger 
 For detaljert oversikt, se Liste over sesonger av Mesternes mester
SesongÅrDeltakereVinnerAndreplassTredjeplass 1 2009 9 Dag Otto Lauritzen (sykling) Stian Grimseth (vektløfting) Gøran Sørloth (fotball) 2 2010 11 Daniel Franck (snowboard) Trine Hattestad (friidrett) Andrine Flemmen (alpint) 3 2011 11 Finn Christian Jagge (alpint) Trine Haltvik (håndball) Ailo Gaup (motocross) 4 2012 10 Tor-Arne Hetland (langrenn) Sune Wentzel (frisbee) Roar Strand (fotball) 5 2014 11 Marco Elsafadi (basketball) Johan Remen Evensen (skihopp) Susann Goksør Bjerkrheim (håndball) 6 2015 11 Aleksander Hetland (svømming) Frode Andresen (skiskyting) Mette Solli (kickboksing) 7 2016 10 Thor Hushovd (sykling) Andreas Håtveit (freestyle) Vibeke Skofterud (langrenn) 8 2017 10 Anders Jacobsen (skihopp) Helene Olafsen (snowboard) Tonje Sørlie (kickboksing) 9 2018 10 Gro Hammerseng-Edin (håndball) Espen Jansen (turn) Solveig Gulbrandsen (fotball) 10 2019 10 Pål Anders Ullevålseter (enduro) Karoline Dyhre Breivang (håndball) Hanne Haugland (friidrett) 11 2020 10 Eirik Verås Larsen (kajakk) Kjersti Buaas (snowboard) Ingvill Måkestad Bovim (friidrett) 12 2021 10 Aksel Lund Svindal (alpint) Håvard Tvedten (håndball) Magnus Midtbø (klatring) 13 2022 9 Nils Jakob Hoff (roing) Bjørn Einar Romøren (skihopp) Øystein Pettersen (langrenn) 14 2023 10 Olaf Tufte (roing) Kristin Holte (crossfit) Andreas Lødrup (kickboksing) 15 2024 10 Ole-Kristian Bryhn (skyting) Anders Aukland (langrenn) Pål André Helland (fotball) 16 2025 10 Hedda Berntsen (alpint og skicross) Tobias Brandal Busæt (freestyle-fotball) Kai Robin Havnaa (boksing) 17 2026 10 Edvald Boasson-Hagen (sykling) Isabell Herlovsen (fotball) Daniel-André Tande (skihopp)

 Deltakere 
Liste over sesonger av Mesternes mester

 Rekorder 

 Jerngrep 

 Nils Jakob Hoff: 05:24, sesong 13, 2022

Tidligere rekordholdere:
 Magnus Midtbø: 05:01, sesong 12, 2021 – som del av øvelsen jaktstart
 Magnus Midtbø: 04:18, sesong 12, 2021
 Astrid Lødemel: 03:21, sesong 4, 2012

 Kronidioten 

 Kristin Holte: 40 runder + 4 hinder, Sesong 14, 2023

Tidligere rekordholdere:
 Magnus Midtbø: 40 runder + 3 hinder, sesong 12, 2021
 Helene Olafsen: 40 runder + 1 hinder, sesong 8, 2017  
Anders Jacobsen: 39 runder, sesong 8, 2017  
Thor Hushovd: 37 runder, sesong 7, 2016 

 Skranken 

 Andreas Lødrup: 17:19:6, sesong 14, 2023

Tidligere rekordholdere: 
Aksel Lund Svindal: 17:04:28, sesong 12, 2021
Ingvill Måkestad Bovim: 16:13, sesong 11, 2020.
Helene Olafsen: 10:48, sesong 8, 2017
Anne Jahren: ?, sesong 7, 2016

 Tyngdekraften 

 Olaf Tufte: 101 lengder, sesong 14, 2023.

Tidligere rekordholdere:
Nils Jakob Hoff: 82 lengder, sesong 13, 2022
Aksel Lund Svindal: 71 lengder, sesong 12, 2021
Kjersti Buaas: 64 lengder, sesong 11, 2020
Bjørn Maaseide: 59 lengder, sesong 7, 2016 

 90-graderen 

 Øystein Pettersen: 60 minutter, sesong 13, 2022

Tidligere rekordholdere:
 Ida Njåtun: 48 minutter, sesong 13, 2022 (var over den gamle rekorden til Koss, men ble slått av Pettersen i samme program)
Johann Olav Koss: 40.04, sesong 12, 2021
Bjørg Eva Jensen: 33.01, sesong 9, 2018
Tor Arne Hetland: 22.13, sesong 4, 2012

 Krampetrekning 

 Roy Johansen: 14:36, sesong 7, 2016

 Priser og nominasjoner 
 Pris  Kategori  Vinner/nominert  Resultat Gullruten 2010  Beste lyddesign     Gullruten 2012  Beste konkurransedrevet reality     Gullruten 2014  Beste reality (konkurranse)     Gullruten 2015  Beste konkurransedrevne reality     Gullruten 2016  Beste konkurransedrevne reality     Gullruten 2017  Beste konkurransedrevne reality     Gullruten 2018  Beste konkurransedrevne reality     Gullruten 2021  Beste konkurransedrevne reality     Gullruten 2022  Beste konkurransedrevne reality     Publikumsprisen  Bjørn Einar Romøren   Gullruten 2023  Beste konkurransedrevne reality     Årets kjendisdeltaker  Olav Tufte   Årets grønne produksjon     Beste foto flerkamera  Fototeam   Gullruten 2024  Årets grønne produksjon  Nordisk Banijay   Gullruten 2025  Årets grønne produksjon    

Se også
Oversikt over norske Reality-TV-serier
Mästarnas mästare (svensk versjon)
Mestareiden mestari (finsk versjon)
Eeuwige roem (belgisk originalversjon)
Best av de beste
Mestermøtet
Superstars

 Referanser 

 Eksterne lenker 



Kategori:Norske reality-TV-serier
Kategori:TV-produksjoner på NRK
Kategori:Norske sportsprogrammer på TV
Kategori:Gullruten for beste TV-program
Kategori:TV-program med vinnere av Gullrutens fagpris
Kategori:Norske TV-produksjoner fra 2000-årene
Kategori:Norske TV-produksjoner fra 2010-årene
Kategori:Norske TV-produksjoner fra 2020-årene